Diari Oficial de la Generalitat Valenciana


Sumari del DOGV 7952, del 05-01-2017 (2016/9724)

RESOLUCIÓ de 28 de novembre de 2016, de la Conselleria d'Hisenda i Model Econòmic, per la qual s'autoritza una transferència de crèdit, del capítol 2 al capítol 4, línia S8031, Qualicer, del programa 722.20, Política industrial, de la Conselleria d'Economia Sostenible, Sectors Productius, Comerç i Treball, per import de 50.000 euros. Expedient número 11.009/16-126.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9724


Data del document
:   28-11-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de novembre de 2016, de la Conselleria d'Hisenda i Model Econòmic, per la qual s'autoritza una transferència de crèdit, del capítol 2 al capítol 4, línia S8031, Qualicer, del programa 722.20, Política industrial, de la Conselleria d'Economia Sostenible, Sectors Productius, Comerç i Treball, per import de 50.000 euros. Expedient número 11.009/16-126. [2016/9724]  
La Llei 8/2014, de pressupostos de la Generalitat per a l'exercici 2015 va incloure en l'annex de transferències corrents del programa 722.20, Política industrial, la línia T8031, Qualicer, dotada amb 50.000 euros, de concessió directa, de la qual era beneficiari el Col·legi Oficial d'Enginyers Industrials, i amb la finalitat de contribuir al finançament de les despeses de Qualicer 2015, preparació, suport, col·laboració i divulgació del Congrés mundial de la qualitat del taulell i del paviment ceràmic edicions XIII i XIV. La subvenció es va concedir amb data 26 de maig de 2015, i es va revocar posteriorment en data 30 de novembre. L'entitat beneficiària va presentar recurs de reposició que, finalment i atenent l'informe emes per l'Advocacia General de la Generalitat, va ser estimat, la qual cosa va suposar anul·lar la resolució de revocació i retrotraure el procediment al moment anterior a aquesta. Com a resultat d'això, s'ha pogut comprovar el compliment dels fins que van justificar la concessió així com la resta de requisits, el que comporta que, a data actual, hi haja una obligació degudament adquirida amb aquesta entitat per import de 50.000 euros.  
El pressupost aprovat per a 2016 en l'esmentat programa, inclou novament la línia S8031, «Qualicer», també de concessió directa, per al mateix beneficiari i finalitat, amb una dotació de 20.000 euros; la Conselleria d'Economia Sostenible, Sectors Productius, Comerç i Treball planteja la necessitat d'incrementar-la en 50.000 euros, en entendre que no és tracta d'augmentar la subvenció aprovada per a 2016, sinó de donar cobertura a obligacions pendents i degudament adquirides en l'exercici 2015, d'acord amb el que preveu l'article 39.5.c de la Llei 1/2015, d'hisenda pública, del sector públic instrumental i subvencions i proposa el seu finançament mitjançant la transferència de disponibilitats existents en el capítol 2 del programa.  
  
A aquest efecte, d'acord amb el que disposen els articles 39.5 i 49.3 de la Llei 1/2015, d'hisenda pública, del sector públic instrumental i de subvencions, i 17 i 20 de la Llei 1/2015, de pressupostos de la Generalitat per a 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 89.39.10.734.89.4 per import de 50.000 euros.  
  
Segon  
S'autoritza un augment de crèdit en l'aplicació 89.47.27.760 20.4 per import de 50.000 euros, així com incrementar en aqueix mateix import la dotació de la línia S8031, segons es detalla a continuació, per al pagament de les obligacions degudament adquirides corresponents a l'exercici 2015, a què fa referència la resolució del director general d'Indústria i Energia de data 26 de setembre de 2016.  
  
Codi Denominació Dotació inicial Modificació Dotació actual  
S8031 Qualicer 20.000 50.000 70.000  
  
  
  
València, 28 de novembre de 2016.- El conseller d'Hisenda i Model Econòmic: Vicent Soler i Marco.